Tisztelt Igazgató Asszony, Tisztelt Igazgató Úr!

Tisztelt Csapatvezető!

Köszönjük jelentkezésüket a B33 Kosárlabda Diákolimpia**®** 2019/2020-os tanévben kiírt versenysorozatra.

A jelentkezések feldolgozása és a megyei selejtezők csoportbeosztásai elkészültek. A részletekről az illetékes Megyei Kosárlabda Szövetség tájékoztatót juttat el minden nevezést leadó iskolába a versenyek időpontjairól és helyszíneiről. Kérjük erről a Szövetségnél tájékozódanak.

A versenyre mindenképpen hozzák el

* a csapatok aláírt Nevezési Lapjait
* a játékosok aláírt Tanulói Jogviszony igazolását
* a játékosok által aláírt Játékos Nyilatkozatokat (16 év alatti játékosok esetében a Szülői Nyilatkozatot az iskolának kell megőriznie és kérés esetén rendelkezésre bocsájtani)
* a játékos azonosítására alkalmas fényképes igazolást, és a diákigazolványt.

A csapatokban szereplő játékosok módosítására a Versenykiírás szabályai szerint van lehetőség. A módosításokat az MDSZ Diákolimpia**®** nevezési felületén is rögzíteni kell. Kérjük, hogy az esetleges változásokról a megyei tornán a helyszínen jelenlévő szervezőket is tájékoztassák, hogy az a sorozat lebonyolítását támogató rendszerben is rögzítésre kerülhessen. Természetesen az új játékosoknak is mindenben meg kell felelniük a Versenykiírásban foglaltaknak!

Kérjük, kövessék figyelemmel a hivatalos honlapokat [www.mkosz.hu](http://www.mkosz.hu), [www.b33.hu](http://www.b33.hu), valamint facebook oldalunkat, amelyeken folyamatosan hasznos információk jelennek meg a versenysorozattal kapcsolatban.

Bármilyen kérdés esetén a

* Megyei Kosárlabda Szövetség munkatársai ,
* az MKOSZ Amatőr Bizottsága ab@hunbasket.hu, illetve
* a Sport Division Kft.diakolimpia@b33.hu

szívesen állnak az Önök rendelkezésére.

A B33 Kosárlabda Diákolimpia**®** 2019/2020-os küzdelmeihez sok sikert kívánok Önöknek!

Sportbaráti üdvözlettel

B33 Szervezők Csapat